नई दिल्ली।। देसी गर्ल के नाम से मशहूर बॉलिवुड ऐक्ट्रेस प्रियंका चोपड़ा भी नस्लीय टिप्पणी झेल चुकी हैं। इसका खुलासा खुद प्रियंका ने किया है। प्रियंका जब अमेरिका के बोस्टन में पढ़ती थीं, तो उनकी क्लास के स्टूडेंट्स उन्हें ब्राउनी कहकर चिढ़ाते थे। साथ ही भारतीय होने के कारण उन्हें ताने भी मारते थे। शुक्रवार की शाम इंडिया टुडे माइंड रॉक्स समिट के दौरान स्टूडेंट्स को संबोधित करते हुए प्रियंका चोपड़ा ने एक शर्मीली लड़की से बॉलिवुड स्टार बनने के सफर का जिक्र किया।